**Referat fra møte 7/6-2026**

**Gjest:** Klaus Øverland- Kristiansund Rotaryklubb. Han fortalte om sin nye klubb, og hadde tanker rundt nedskjæringen i oljebransjen. Gir oppsving i andre næringer i distriktet.

**Observatør**: Anne Troli

**Hilde** informerte om presidentskiftet tirsdag 14/6.

**Presidenten:** HUSK KONTINGENTEN!!!! Informerte om utvekslingsstudenten som kommer. Skal være både i Sør-Odal og hos oss.

**Ego-foredrag** : Nina Bjørnstad (Coen er fadder)

**Oppvekst**: Nina vokste opp i Kongsvinger 70 årene. Datter av Elin og Frank Bjørnstad. (Han var chartermedlem i Vinger Rotary). Hun hadde en aktiv oppvekst med mye friluftsliv, både sommer og vinter. (fotball, ski og skøyter)

80 årene var en aktiv ungdomstid i byen. Hun var bl.a. mye med i ungdomsklubben på Gjemselund. Den var den største klubben i landet i en periode.

Feriene tilbrakte familien hos mormor og morfar på Askvoll/Vestlandet. Her var det gård med mange dyr. Gode opplevelser og minner fra den tiden.

**Studietid:** Etter videregående i Kongsvinger var hun en kort periode på laboratoriet på sjukehuset. Studerte matematikk og geologi, og fortsatte med berggrunnsgeologi og ble geolog. (Thulitt er den norske nasjonalsteinen).

**Familie:** Foruten mor og far har Nina tre barn: Henrik (studerer jus), Jakob (går på videregående) og Ester Johanne (går på Tråstad)

**Arbeid:** Søkte i 1998 på arbeid på Statistisk sentralbyrå i Kongsvinger. Fikk jobb, og har arbeidet i mange ulike avdelinger og utvalg der. Er i dag seksjonssjef i avdeling som bl.a. hjelper til ved undersøkelser og arbeider med endringer i adresser o.l. Nær kontakt med Brønnøysundregisteret.

**Fritid:** Elsker å reise! Tiden går med som fotballtrener for lagene til barna. Går turer og holder seg i form. Liker å strikke og lese bøker.